
a Budapest Hegyvidék XII. kerület Német Nemzetiségi Önkormányzat 

Képviselő-testületének ülésére

Tárgy: „Kadarka Fesztivál” című rendezvény szervezése
Tisztelt Képviselő-testület!
A Budapest Hegyvidék XII. kerület Német Nemzetiségi Önkormányzat 6/2026. (III. 9.) határozatával elfogadásra került a Budapest Hegyvidék XII. kerület Német Nemzetiségi Önkormányzat 2026. évi munkaterve, melynek alapján a Képviselő-testület 2026. őszére betervezte a Kadarka fesztivál című rendezvényt.

A Budapest Hegyvidék XII. kerület Német Nemzetiségi Önkormányzat 2026 szeptember 25-én, a hagyományok szerint rendezi meg az őszi Kadarka Fesztivált a Jókai Klubban (1121 Bp. Hollós út 5.). A Tamási Áron Általános Iskola, Gimnázium és Német Nemzetiségi Gimnázium nemzetiségi diákjai lépnek fel a rendezvényen zenés, táncos előadással. A Normafa Óvoda nemzetiségi csoportja, pedig szőlőt fog taposni. A rendezvény során a gyermekek részére kézműves foglalkozásokat biztosítunk. A hagyományok szerint a kadarka szőlőt minden év szeptember végén az első szőlőfajták között kezdték szüretelni. A rendezvény a sváb szőlőművelésnek kíván emléket állítani, mivel a régmúltban számos sváb szőlőbirtok volt a Hegyvidék felsőbb részein. 
A rendezvényen a fellépők vendégül látására bruttó 40.000 forintot javasolok elkülöníteni a 2026. évi költségvetésben.  Az esemény mindenki számára nyitott, a belépés díjtalan.

A rendezvényre német és magyar nyelvű plakát készül, melyet az írott sajtóban, valamint a Hegyvidéki Önkormányzat honlapján is megjelentetünk. A rendezvényt a Hegyvidék Televízió is közvetíti. Az esemény mindenki számára nyitott, a belépés díjtalan. A rendezvényről plakát készül, melyet az írott sajtóban, valamint a Hegyvidéki Önkormányzat honlapján is megjelentetünk. 
Kérem a Képviselő-testületet, hogy az alábbi határozati javaslatot fogadja el.
Határozati javaslat:

A Budapest Hegyvidék XII. kerület Német Nemzetiségi Önkormányzat Képviselő-testülete úgy határoz, hogy 2026. szeptember 25-én tartja a „Kadarka Fesztivál” című rendezvényét a Jókai Klubban (1121 Bp. Hollós út 5.). A rendezvényen fellépők vendéglátására bruttó 40.000 forint összeget különít el az Önkormányzat a 2026. évi költségvetése terhére. Az összeg elszámolása számla ellenében történik. 
(Döntéshozatal módja egyszerű többség)

Budapest Hegyvidék, 2026. szeptember 9.

